ΓΡΑΠΤΗ ΕΡΩΤΗΣΗ E-1441/99

υποβολή: Camilo Nogueira Romn (Verts/ALE) προς την Επιτροπή

(1 Σεπτεμβρίου 1999)

Θέμα: Στήριξη των γαλακτοκομικών εκμεταλλεύσεων της Γαλικίας στο πλαίσιο των επιδοτήσεων προς τις οικογενειακές γεωργικές εκμεταλλεύσεις

Η γεωργία της Γαλικίας δοκίμασε κατά τις τελευταίες δεκαετίες ένα σχέδιο εξειδίκευσης στην εκτροφή γαλακτοπαραγωγικών ζώων. Ωστόσο, η ανάπτυξή του ζημιώθηκε από τη διάθεση μιάς γαλακτοκομικής ποσόστωσης μαλθουσιανικού τύπου η οποία αρνείται αφ'εαυτής το δικαίωμα για γεωργικό εκσυγρονισμό αντίστοιχο αυτού που επετεύχθη στις χώρες του κέντρου της Ευρωπαϊκής Ένωσης.

Το εμπόδιο αυτό μεγενθύνεται ιδιαίτερα από τις σοβαρές εκ των πραγμάτων διακρίσεις εις βάρος της γεωργίας της Γαλικίας σ'ό,τι αφορά την λήψη ενισχύσεων από την Ευρωπαϊκή Κοινότητα. Συγκεκριμένα, το 1998, η γεωργία της Γαλικίας στην οποία απασχολείται το 18.5 % του ενεργού γεωργικού πληθυσμού της Ισπανίας, έλαβε μόνον το 1,2 % από τα 852.903 εκατομμύριε πεσέτας (ΜPΤS) από το ΕΓΤΠΕ Τμήμα Εγγυήσεων που διατέθηκαν στον γεωργικό τομέα της Ισπανίας στο πλαίσιο ενός συστήματος που ευνοεί κυρίως τις μεγάλες γεωργικές εκμεταλλεύσεις τύπου λατιφουντίων και έγινε μία από τις αιτίες της αλόγιστης χρήσης των Διαρθρωτικών Ταμείων της Ευρωπαϊκής Ένωσης.

Λαμβάνονταςπόψη την πραγματικότητα αυτή, ερωτάται η Επιτροπή εάν προβλέπει ένα ειδικό σύστημα ενισχύσεων για τις οικογενειακές κτηνοτροφικές εκμεταλλεύσεις, ιδιαίτερα δε τις γαλακτοπαραγωγικές, προκειμένου να αντισταθμίσει τη μεγάλη αδικία πουπέστησαν χώρες όπως η Γαλικία από την εφαρμογή ενός συστήματος επιδοτήσεων από το ΕΓΤΠΕ Τμήμα Εγγυήσεων που είναι προφανώς ακατάλληλο έως και άδικο για τη γεωργική της οικονομία.

Απάντηση του κ. Fischler εξ ονόματος της Επιτροπής

(5 Οκτωβρίου 1999)

Οι γαλακτοκομικές ποσοστώσεις εφαρμόστηκαν από το Συμβούλιο το 1984 για να αντιμετωπιστεί η δαπανηρή ανισορροπία στον γαλακτοκομικό τομέα. Η εφαρμογή τους έως το 2008 αποφασίστηκε πρόσφατα από το Συμβούλιο στο πλαίσιο της αναθεώρησης του Προγράμματος Δράσης 2000. Με την ευκαιρία αυτή, το Συμβούλιο προέβλεψε αυξήσειςπέρ των κρατών μελών που αντιμετωπίζουν διαρκείς δυσκολίες. Για την Ισπανία ιδιαίτερα, προβλέπονται δύο διαδοχικές αυξήσεις 350.000 τόνων το 2000 και 200.000 τόνων το 2001 (ήτοι σύνολο + 10 %) οι οποίες θα επιτρέψουν να αντιμετωπισθούν οι ιδιαίτερες καταστάσεις όπως τις αναφέρει το Αξιότιμο Μέλος του Κοινοβουλίου για την Γαλικία. Οι αυξήσεις αυτές προστίθενται στις ήδη πραγματοποιηθείσες αυξήσεις για την Ισπανία το 1987 και το 1993/1994, ήτοι συνολικά περισσότερο από το 20 %.

Επιπλέον, οι γεωργοί και ιδιαίτερα οι οικογενειακές εκμεταλλεύσεις, μπορούν να επωφεληθούν των κοινοτικών μέτρων για τη βελτίωση της αποτελεσματικότητας των διαρθρώσεών τους. Οι ενισχύσεις αυτές που περιλαμβάνουν κυρίως ενισχύσεις για επενδύσεις, επί του παρόντος χορηγούνται στο πλαίσιο του γεωργικού τμήματος του προγράμματος του στόχου 1 για τη Γαλικία. Το 1998, το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα προσανατολισμού, δαπάνησε 4 153 εκατ. πεσέτες για ανάλογα μέτρα που αντιστοιχεί στο 19 % των δαπανών του εν λόγω ταμείου για τις περιφέρειες του στόχου 1 στην Ισπανία.

Μελλοντικά, η νέα πολιτική αγροτικής ανάπτυξης, ως δεύτερος πυλώνας της κοινής γεωργικής πολιτικής, εγγυάται την συνέχεια της στήριξης των οικογενειακών εκμεταλλεύσεων. Επιπλέον, το νέο πλαίσιο δίνει ακόμη μεγαλύτερη δυνατότητα στις περιφερειακές αρχές να προσαρμόσουν τα μέτρα στις ανάγκες και τις ειδικές συνθήκες των περιφερειών τους. τσι, τα ιδιαίτερα προβλήματα τα οποία αναφέρει το Αξιότιμο Μέλος του Κοινοβουλίου θα μπορούν να αντιμετωπιστούν κατάλληλα.